Lav et referat af nedenstående tekst:

Tekst:
En ung mand vækkede natten til søndag en patruljebils interesse, da han bar rundt på ualmindeligt meget tøj, i forhold til tidspunkt og placering. På Bornholmsgade i Aalborg blev han spottet af politiet, der udover den store mængde tøj studsede over mandens adfærd, hvorfor de forsøgte at komme i kontakt med ham. - De (betjentene, red.) ser en mand, der går rundt med en masse tøj, som han så smider, og så stikker han af, siger vagtchef ved Nordjyllands Politi Heine Hansen. Den 23-årige indbrudstyv bliver kort efter løbet op af betjentene og tager med til en nat på stationen. Det viser sig senere, at tøjtyven har knust en rude til tøjforretningen Butler–Richard i Algade i Aalborg, hvor han har læsset favnen, inden han blev opdaget af patruljen.

Referat:
23-årig mand knuste rude til tøjbutik, men blev senere fanget af politipatrulje.